Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Neljä israelilaista kuoli -
islamistisen Hamasin nimiinsä ottamassa terrori-iskussa.
Iranin presidentti Ibrahim Raisi: -
Iran on halukas elvyttämään ydinsopimuksen -
Bidenin hallinnon kanssa.
Toisin kuin Iran ja Israel, USA väittää, että Iranin kanssa -
ei käydä neuvotteluja ydinohjelmaa koskevasta järjestelystä.
Neljä israelilaista kuoli ja neljä sai eriasteisia vammoja -
kammottavassa terrori-iskussa eilen, -
kun kaksi palestiinalaisterroristia avasi rynnäkkökivääreillä tulen -
kohti bensa-asemalla olleita israelilaisia siviilejä. Isku tapahtui -
lähellä israelilaisyhteisö Eliä, joka sijaitsee Länsirannan Samariassa.
Bensa-asemalle iskun aikaan ajanut aseistautunut israelilainen siviili -
ryhtyi terroristeja vastaan tulitaisteluun. Vaikka hän haavoittui, -
hän onnistui siitä huolimatta eliminoimaan toisen terroristin.
Toinen terroristeista haavoittui tulitaistelussa ja pakeni paikalta.
Kun saavuin bensa-asemalle, -
näin terroristin menevän auton luokse, jossa istui sisällä mies.
Terroristi ampui miestä.
Avasin oven, ammuin terroristia, hän ampui minua.
Hän ei pysähtynyt, enkä minä lopettanut ampumista.
Nickerin vammat vaihtelivat lievistä keskivaikeisiin.
Yksi israelilainen siviili loukkaantui vakavasti.
Kahden muun siviilin vammat vaihtelivat lievistä keskivaikeisiin.
Tätä on mahdotonta hyväksyä.
Tämä on kotimme ja elämämme. Meidän pitäisi saada elää elämäämme
pelkäämättä, että joku saapuu tänne murhaamaan viattomia ihmisiä.
Tämä on meidän maamme. Täällä asumme ja pysymme vahvoina.
Pyydämme kansainvälistä yhteisöä -
tuomitsemaan jyrkästi tämän kammottavan terroriteon.
Pääministeri Benjamin Netanjahu -
vannoi tasaavansa tilit iskun tekijöiden kanssa.
"Kaikki vaihtoehdot ovat pöydällä", hän korosti. Tällä hän viittasi -
mahdolliseen laajamittaiseen terrorisminvastaiseen operaatioon -
Jeninissä, Nablusissa ja muualla.
Juutalaisyhteisö Elin vieressä tapahtui järkyttävä ja kammottava terrori-isku.
Lähetän sydämeni pohjasta osanottoja murhattujen perheille.
Kostakoon Jumala heidän puolestaan.
Toivotan pikaista toipumista loukkaantuneille.
Joukkomme työskentelevät tasatakseen tilit murhaajien kanssa.
Olemme viime aikoina osoittaneet, -
että me todella tasaamme tilit kaikkien murhaajien kanssa.
Hyökkääjät ovat haudassa tai vankilassa, ja niin käy vastedeskin.
Muistutan kaikkia, -
jotka haluavat vahingoittaa meitä: Kaikki vaihtoehdot ovat avoinna.
Taistelemme terrorismia vastaan täydellä voimalla ja voitamme.
Tapahtumapaikalta pakoon lähtenyt terroristi -
onnistui nousemaan palestiinalaiseen taksiin -
ja määräsi kuljettajan viemään hänet sairaalaan Jeniniin.
Matkalla Jeniniin sairaalaan, kun iskusta oli kulunut noin 2 tuntia, -
Israelin erikoisjoukot pysäyttivät auton ja onnistuivat eliminoimaan terroristin.
Islamistinen Hamas-järjestö otti vastuun iskusta ylistäen jäseniään.
Se väitti siviilejä vastaan tehtyä iskua -
sankarilliseksi vastaukseksi Temppelivuoren tapahtumiin, -
joita ei todellisuudessa edes tapahtunut.
Hamas ylistää Qassam-jäsenen tekemää sankarillista operaatiota.
Teko oli vastaus miehittäjän rikoksiin ― tuoreimpina Jeninin verilöyly -
sekä al-Aqsan moskeijaan tehty ratsia ja rukoilijoiden häätäminen.
Puolustamme al-Aqsan moskeijaa uhrauksista riippumatta.
Al-Aqsan identiteetin loukkaaminen -
johtaa uusiin operaatioihin sionistimiehittäjää vastaan.
IDF sijoitti ampumahyökkäyksen jälkeen -
mittavan määrän sotilaita eri puolille turvallisuutta vahvistamaan -
ja ehkäisemään radikaalien israelilais- tahojen mahdollisia kostoiskuja.
Erillisten raporttien mukaan joukot estivät israelilaisia äärioikeistolaisia
menemästä palestiinalaiseen Huwaran kylään.
IDF hajotti lisäksi joukkoja, jotka yrittivät tukkia alueen moottoriteitä.
Israelilaiset puolustusvirkamiehet ovat sanoneet, -
että turvallisuusministeri Itamar Ben-Gvirin -
kokemattomuus turvallisuusasioissa on myötävaikuttanut siihen, -
että terrori-iskut ovat lisääntyneet n. 40 % Ben-Gvirin kaudella.
Ben-Gvir korosti nyt, että Juudeassa ja Samariassa -
on käynnistettävä laaja sotilaskampanja.
Nyt on sotilaallisen operaation aika Juudeassa ja Samariassa.
On aika ottaa uudelleen käyttöön täsmäiskut, rakennusten tuhoamiset, -
esteiden rakentamiset, terroristien karkottamiset -
sekä terroristien kuolemanrangaistukset.
Pääministeri Benjamin Netanjahu piti turvallisuusarvioinnin -
IDF:n keskisen komentokeskuksen päämajassa. Paikalla olivat -
puolustusministeri Joav Gallant, strategiaministeri Ron Dermer, -
IDF:n esikuntapäällikkö Herzi Halevi ja Shin Betin johtaja Ronen Bar.
Turvallisuusministeri Ben-Gviriä ei nähtävästi ollut kutsuttu kokoukseen.
Keskusteluihin osallistuneen turvallisuusvirkamiehen mukaan -
"vihollisuuksien eskaloituminen ajaa meitä yhä lähemmäs -
laajempaa sotilaallista operaatiota Pohjois-Samariassa, -
missä palestiinalaishallinnolla ei ole minkäänlaista kontrollia".
Turvallisuusvirkamies korosti myös, että "toimiin ryhdytään -
kentän tilanteeseen ja turvallisuus- joukkojen toimiin perehtymättömien -
poliitikkojen painostuksesta huolimatta".
On syytä kuitenkin korostaa, että IDF:n virkamiehet -
vastustavat toistaiseksi laajamittaisen operaation käynnistämistä.
Turvallisuuslaitos on joka tapauksessa huolissaan -
iskuihin käytettyjen aseiden ja räjähteiden laadun paranemisesta -
sekä siitä, että tämänhetkinen terroriaalto -
voi levitä Pohjois-Samariasta muille alueille.
Iranin ulkoministeri Hossein Amir-Abdollahian -
vieraili Muscatissa Omanissa, missä häntä isännöi -
Omanin kuninkaallisen toimiston ministeri, -
sulttaani Mohammed al-Nuamani.
Ministerien kerrotaan keskustelleen kahdenvälisestä yhteistyöstä -
ja sen tehostamisesta yhteisten intressien saavuttamiseksi.
Tapaaminen osuu tilanteeseen, -
jossa Oman toimii välikätenä USA:n ja Iranin välillä -
pyrkimyksissä saada aikaan järjestely Iranin ydinohjelman rajoittamiseksi -
rajallisia pakotehelpotuksia vastaan.
Pääministeri Netanjahu viittasi järjestelyyn tai ns. minisopimukseen -
kabinetin kokouksessa alkuviikolla. Hän korosti Israelin päättäväisyyttä.
Ensimmäinen tehtävämme on pysäyttää Iranin ydinaseistautuminen.
Olemme tehneet amerikkalaisystävillemme selväksi -
kerta toisensa jälkeen, myös nyt, -
että vastustamme ensinnäkin alkuperäistä sopimusta, JCPOA:ta.
Sehän ainoastaan tasoittaa Iranin tietä pommiin -
ja täyttää sen taskut sadoilla miljardeilla dollareilla.
Määrätietoinen vastustuksemme on vaikuttanut siihen, -
että USA ei ole palaamassa kyseiseen sopimukseen.
Olemme myös sanoneet heille, että suppeatkaan yhteisymmärrykset, -
niin kutsutut minisopimukset, eivät mielestämme palvele tavoitetta, -
ja vastustamme niitäkin. Olemme sanoneet selvästi, ja toistan nyt, -
että Israel tekee kaikkensa puolus- taakseen itseään Iranin aggressiolta, -
olipa kyse ydintoimista tai terroristivälikäsien hyödyntämisestä.
Iranin presidentti Ibrahim Raisi puolestaan sanoi -
Iranin hallinnon kontrolloiman uutistoimiston haastattelussa, -
että Iran haluaa edistää ydinohjelmaa koskevaa järjestelyä USA:n kanssa.
Edistämme ydinneuvotteluja kunniakkaasti, -
viisaasti ja hyvin aikein. Mutta emme anele.
Toimimme diplomatian pelisäännöin, istumme neuvottelupöydän ääressä, -
mutta emme anna ihmisten elämän riippua neuvotteluista.
He rikkoivat sopimusta eivätkä noudattaneet sitoumuksiaan.
JCPOA on asialistallamme, samoin pakotteiden purkaminen.
Emme ole poistuneet neuvottelupöydästä.
Kun presidentti Raisilta kysyttiin, onko Saudi-Arabia Iranin vihollinen, -
hän korosti, että Iranin päävihollisia ovat Israel ja Yhdysvallat.
Vihollisemme on Israel. Vihollisemme on Yhdysvallat.
Emme ole koskaan pitäneet Saudi-Arabiaa vihollisenamme.
Siinä missä Israel ja Iran ovat molemmat viitanneet -
USA:n ja Iranin välille kaavailtuun järjestelyyn, Bidenin hallinto -
puolestaan väittää edelleen, että asiasta ei käydä neuvotteluja.
Ei ole mitään sopimusta, jota kommentoida.
Presidentti Biden on tehnyt selväksi, -
että emme salli Iranin saavuttaa ydinasevalmiutta.
Hänestä tuohon tavoitteeseen olisi parasta pyrkiä diplomatian keinoin.
Vaikka diplomatia ei siinä asiassa ole tällä hetkellä käytössä, -
emme siis harjoita diplomatiaa heidän ydinalan tavoitteidensa suhteen, -
presidentti ei ole silti luopunut diplomaattisista keinoista.
Juuri nyt siitä ei keskustella Iranin kanssa useista syistä johtuen.
Se tarkoittaa sitä, -
että presidentillä on muitakin vaihtoehtoja käytettävissään -
sen tavoitteen varmistamiseksi, että Iran ei saa ydinasetta.
Kiitos seurasta.
Rukoillaan rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.
Suomennos: Sirpa Kaukonen